Atklāta konkursa 
“Transporta būvju ikdienas uzturēšana no 2024.gada līdz 2029.gadam, Rīgā”
 ID Nr. CAIP 2024/04

Papildu atbilde uz 22.04.2024. iesniegto jautājumu 

8.jautājums:

Ņemot vērā, ka klases 200301 (nešķirotu sadzīves atkritumi) Rīgā, atbilstoši Valsts vides dienesta skaidrojumam, ir tiesīgi savākt un pārvadāt tikai trīs tirgus dalībnieki, kas noteikti pašvaldībai īstenojot Atkritumu apsaimniekošanas likuma 18.panta pirmā daļa uzlikto pienākumu, proti, iepirkumu procedūras rezultātā un to, ka esošā situācijā, tas var būtiski ierobežot konkurenci iepirkumā, lūdzam veikt labojumus prasībā: svītrojot  no 3.9.apakšpunkta - klase 200301 – nešķirotu sadzīves atkritumi.

Atbilde:
Komisija skaidro, ka atkritumu (klase 200301 – nešķirotu sadzīves atkritumu) savākšana un pārvadāšana ir iekļauta Konkursa priekšmetā esošo transporta būvju uzturēšana darbu sastāvā. Ņemot vērā minēto, Konkursa nolikuma 3.9.apakšpunktā iekļautā prasība par Atkritumu apsaimniekošanas atļaujas atkritumu savākšanai un pārvadāšanai darbībai ar klasi 200301 – nešķirotu sadzīves atkritumi ir pamatota un iekļauta ar mērķi – izvairīties no situācijas, kad izpildītājs pēc līguma noslēgšanas nebūs tiesīgs veikt un attiecīgi nevarēs nodrošināt uzturēšanas darbu, kas saistīti ar atkritumu savākšanu un pārvadāšanu, izpildi. Papildus komisija skaidro, ka atbilstoši Publisko iepirkumu likumam un Konkursa nolikuma prasībām pretendentam, lai izpildītu Konkursa nolikuma prasības ir tiesības balstīties uz citu personu spējām.

